als_Latn dik_Latn sag_Latn
E dua Ligën e Kampionëve
Fabregas dëshiron me gjithë shpirt ta fitojë Ligën e Kampionëve. Është i vetmi trofe që atij i mungon. Thotë se nuk do të donte ta mbyllte karrierën pa të.
Politiko
E Hënë, 16 Shkurt 2015 | 07:00
0 Komente.
Cesc Fabregas ka pranuar se dëshiron me gjithë shpirt ta fitojë Ligën e Kampionëve – duke precizuar se është i vetmi trofe që e ndjen se duhet ta marrë para se ta mbyllë karrierën e tij në futboll.
Mesfushori i Chelseas rikthehet në Paris, të martën, për t’u përballur me PSG’në, 9 vjet prej kur në natën finale kishe përjetuar humbjen me Arsenalin, po në këtë qytet dhe po në këtë kompeticion.
Fabregas, më në fund, mendon se ka ardhur koha për t’i fërkuar duart.
“Liga e Kampionëve është garë që ende nuk e kam fituar. Do të ma kishte dhënë një satisfaksion enorm”.
“Kemi ekip të shkëlqyeshëm. Nuk e di nëse do të ndodhë këtë vit, vitin tjetër, a në vitet në vazhdim. Futbolli e ka kështu. Futbolli do të vendosë”.
“Kam luajtur në finalen e Ligës së Kampionëve, si dhe në katër gjysmëfinale. Pra, je aty, praktikisht e prek, je afër… Shpresoj të mund ta përjetoj atë moment një ditë”, ka deklaruar Fabregas. / Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn